stanford-oval/wikipedia huggingface dataset:
Saksagliptiini

| --- | --- |

Saksagliptiini
Systemaattinen (IUPAC) nimi
(1S,3S,5S)-2-[(2S)-2-amino-2-(3-hydroksi-1-adamantyyli)asetyyli]-2-atsabisyklo[3.1.0]heksaani-3-karbonitriili
Tunnisteet
CAS-numero: 361442-04-8
ATC-koodi: A10BH03
PubChem CID: 11243969
DrugBank: DB06335
Kemialliset tiedot
Kaava: C18H25N3O2 
Moolimassa: 315,41
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus: ≥75 %
Proteiinisitoutuminen: vähäistä
Metabolia: hepaattinen
Puoliintumisaika: 2,5 tuntia
Ekskreetio: renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: oraalinen
Saksagliptiini (C18H25N3O2) on pyrrolidiinijohdannaisiin orgaaninen yhdiste. Yhdistettä käytetään lääketieteessä aikuistyypin diabeteksen hoitoon.
Ominaisuudet ja käyttö

Saksagliptiinin vaikutukset perustuvat siihen, että se estää dipeptidyylipeptidaasi-4-entsyymin toimintaa. Tämän seurauksena entsyymi ei kykene enää inaktivoimaan inkretiinihormoneja ja insuliinin eritys munuaisten β-soluista lisääntyy. Yhdiste annostellaan tablettina. Lääkeainetta käytetään aikuistyypin diabeteksen hoitoon ja sitä käyttää voidaan yhdessä insuliinin, metformiinin, sulfonyyliureoiden ja dapagliflotsiinin kanssa.
Haittavaikutukset

Saksagliptiini voi aiheuttaa huonovointisuutta ja ripulia ja herkkyys sukupuolielinten sieni-infektioihin ja virtsatietulehduksiin voi kasvaa. Yhdessä muiden diabeteslääkkeiden kanssa yhdiste voi aiheuttaa verensokeritason laskemista liian alhaiseksi eli hypoglykemiaa. Saksagliptiini pidentää sydämen QT-aikaa ja voi aiheuttaa sydämen vajaatoimintaa.
Valmistus

Saksagliptiinin synteesin lähtöaineet ovat suojattu 3-hydroksiadamantyyliglysiini ja metanoprolinamidi, jotka reagoivat kondensaatiolla. Seuraavassa vaiheessa amidiryhmästä tehdään nitriili trifluorietikkahappoanhydridin avulla ja viimeinen vaihe on suojauksen poisto happamissa olosuhteissa.
Sprachpanscher des Jahres

Sprachpanscher des Jahres (suom. Vuoden kielenturmelija) on ironinen palkinto, jota saksalainen kielenhuoltoyhdistys Verein Deutsche Sprache jakaa vuosittain "erityisen merkittävistä virhesuorituksista saksan kielen käytössä". Liiton jäsenet (noin 30 000 vuonna 2007) äänestävät voittajan, jolle myönnetään ansioistaan kunniakirja. Palkinto jaettiin ensi kerran vuonna 1997, jolloin sen nimi oli Sprachschuster des Jahres.
Kielenturmelijaksi on valittu henkilöitä ja järjestöjä, jotka puutteellisen kielitaitonsa vuoksi käyttävät trendikkäitä vieraskielisiä ilmauksia silloinkin, kun käsitteille on vastineet saksan kielessä. Lainasanojen alkuperäiskieli on yleensä englanti. Saksan rautatiet on voittanut äänestyksen kahdesti.
Luettelo palkinnonsaajista

| Vuosi | Palkinnonsaaja | Perustelut |
| --- | --- | --- |
| 1997 | Jil Sander, hampurilainen muotisuunnittelija | Anglismit Frankfurter Allgemeinen haastattelussa:  giving-story, man muss contemporary sein, future-Denken, coordinated concept, Teile einer collection, combinen, audience, supported, refined Qualitäten, spirit, appreciaten, voice, Ladyisches, searcht, effortless, magic des Stils |
| 1998 | Ron Sommer, Deutsche Telekomin hallituksen puheenjohtaja | Englanninkieliset tuotenimet:  Sunshine- ja Moonshine-Tarif, Short-Distance-Call, City-Call, German-Call |
| 1999 | Johannes Ludewig, Deutsche Bahnin hallituksen puheenjohtaja | Englanninkieliset tuotenimet asemilla:  service point, ticket counter, db-lounge |
| 2000 | Andreas Heldrich, Münchenin yliopiston rehtori | Ehdotti yliopiston tiedekuntien (saks. Fakultäten) ristimistä departementeiksi. |
| 2001 | Wolfgang H. Zocher, Saksan hautausurakoitsijoiden liiton puheenjohtaja | Ehdotti funeral masteria uudeksi ammattiarvoksi ja eternityä hautausalan messujen nimeksi. Kutsui arkkua (saks. Sarg) nimellä peace box. |
| 2002 | Klaus Zumwinkel, Saksan postin hallituksen puheenjohtaja | Englanninkieliset tuotenimet: One stop shopping, Global mail, Mailing Factory, Fulfilment, Stampit, Postage point, Freeway, Easytrade, Funcard mailing, Travel service, Speed booking |
| 2003 | Gerhard Mayer-Vorfelder, Saksan jalkapalloliiton puheenjohtaja | Englanninkieliset ilmaukset liiton julkaisuissa: Home & Away Shirts, Signature Shirts, Reversible Tops |
| 2004 | Markus Schächter, televisiokanava ZDF:n taiteellinen johtaja | Ohjelmien englanninkieliset nimet: Kiddie contests, Webcam Nights, History, Nightscreen |
| 2005 | Herbert Beck, Frankfurtin Städelin taidemuseon johtaja | Näyttelyiden nimeäminen englanniksi: Goethe-Jump, Member’s Night, Art Talk for Families, Holbein’s Lounge |
| 2006 | Günther Oettinger, Baden-Württembergin pääministeri | Haastattelu Südwestrundfunkille: "Englannista tulee työkieli. Saksa säilyy perheen ja vapaa-ajan kielenä, jolla luetaan yksityisasioita." |
| 2007 | Hartmut Mehdorn, Deutsche Bahnin hallituksen puheenjohtaja | Englanninkieliset tuotenimet asemilla: service point, counter, McClean |
| 2008 | Klaus Wowereit, Berliinin pormestari | Saksan yhtenäisyyden päivän mainoskampanjan slogan oli Berliinissä Be Berlin ja Brandenburgin portille ripustettiin teksti Power for Peace - Power for unity - Power for understanding. |
| 2009 | Saksan voimisteluliitto | Englanninkieliset lajinimet: Slacklining, Gymmotion, Speedjumping, Speedminton |
Sterling Morrison

| Sterling Morrison |
| --- | --- |
 Sterling Morrison soittamassa Saksassa, Augsburgissa vuonna 1992.
Henkilötiedot
Koko nimi:  Holmes Sterling Morrison
Syntynyt: 28. elokuuta 1942 East Meadow, Long Island
Kuollut: 30. elokuuta 1995 (53 vuotta) Poughkeepsie, New York
Kansalaisuus:  Yhdysvallat
Ammatti:  muusikko
Muusikko
Tyylilajit:  rock
Soittimet:  sähkö- ja bassokitara
  [ Muokkaa Wikidatassa ] [ ohje ]  
Holmes Sterling Morrison (28. elokuuta 1942 East Meadow, Long Island – 30. elokuuta 1995 Poughkeepsie, New York) oli yhdysvaltalainen muusikko, joka oli yksi kokeellisen rockin yhtye The Velvet Undergroundin perustajajäseniä. Morrison soitti yhtyeessä sähkö- ja bassokitaraa, sekä lauloi taustoja.
Morrison soitti Velvet Undergroundissa neljän albumin verran, kunnes jätti riidoista katkerana yhtyeen vuonna 1971. Pian tämän jälkeen hän vetäytyi pitkäksi aikaa musiikkimaailmasta, kunnes palasi lyhyeksi aikaa The Velvet Undergroundiin yhtyeen comeback-kiertueille 1990-luvun alussa. Morrison kuoli Non-Hodgkinin lymfoomaan 53-vuotiaana vuonna 1995.
Steffen Schleiermacher

Steffen Schleiermacher
Steffen Schleiermacher (s. 1960 Halle) on pianisti ja säveltäjä. Hän opiskeli Leipzigin Felix Mendelssohn Bartholdy -musiikkiakatemiassa vuosina 1980–1985. Hän toimi assistenttina sävellyksessä, säveltapailussa ja uudessa musiikissa Leipzigissa vuoteen 1988. Hän myös jatkoi sävellysopintojaan Friedrich Goldmannin johdolla Berliinin taideakatemiassa (1986–1987) ja pianonsoiton opintojaan Kölnin musiikkiakatemiassa Aloys Kontarskyn johdolla (1989–1990). Schleiermacher ryhtyi vapaaksi säveltäjäksi ja pianistiksi vuonna 1988.
Schleiermacher on keskittynyt pianistina 1900-luvun musiikkiin ja levyttänyt muiden muassa Erik Satien, Morton Feldmanin sekä John Cagen teoksia. Hän on perustanut Ensemble Avantgarden vuonna 1989 ja toiminut solistina eri orkesterien kanssa.
Aiheesta muualla

Kotisivut (saksaksi, englanniksi)
Sterling Price

Sterling Price
Sterling "Old Pap" Price (20. syyskuuta 1809 – 29. syyskuuta 1867) oli missourilainen poliitikko ja etelävaltioiden armeijan kenraali Yhdysvaltain sisällissodassa.
Hän oli syntynyt Farmvillessä, Prince Edwardin piirikunnassa Virginiassa. Hän kävi Hampden-Sydneyn collegen, jossa opiskeli lakia. 1831 hän muutti perheineen Missouriin, jossa hän työskenteli hotellinjohtajana ja sekatavarakaupassa. 1833 hän nai Martha Headin, jonka kanssa sai seitsemän lasta. Hän taisteli vuoden 1838 mormonisodassa ja Meksikon-Amerikan sodassa, jossa hän yleni everstiksi. Hän oli myös Missourin edustajainhuoneessa seitsemän vuotta 1840-1847. Meksikossa hän yleni prikaatinkenraaliksi ja palveli sodan jälkeen Missourin kuvernöörinä 1853-1857. Hän toimi myös rautateillä ja tupakkafarmarina.
Sisällissodan alussa hän liittyi konfederaation läntiseen armeijaan kenraalimajurina. Hän osallistui Wilson's Creekin, Lexingtonin, Pea Ridgen, Corinthin, Helenan, Carthagen, Prairie D'Anen, Pilot Knobin, Westportin ja Mine Creekin taisteluihin. Useimmat taisteluista päättyivät hänen tappioonsa. Hän johti 1864 konfederaation epäonnista yritystä kaapata Missouri takaisin Unionilta. Sodan lopussa hän vei joukkonsa ennemmin Meksikoon kuin antautui Unionille.
Hän johti konfederaation siirtokuntaa Velacruzissa, ja hankkeen epäonnistuttua hän palasi Missouriin. Hän kuoli St. Louisissa Missourissa ja on haudattu Bellafontainen hautausmaahan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sterling Price
Saksan 16. jalkaväkidivisioona

| Kommandant von Munster 16>  jalkaväkidivisioona 16. motorisoitu jalkaväkidivisioona 16. panssarikrenatööridivisioona 116. panssaridivisioona |
| --- | --- |
Toiminnassa:  lokakuuta 1935 – 1945
Valtio:   Saksa
Puolustushaarat:   Maavoimat
Aselajit:  Jalkaväki
Tukikohta:  Munster
Sodat ja taistelut:  Toinen maailmansota
16. jalkaväkidivisioona (saks. 16. Infanterie-Division) oli Saksan maavoimien yhtymä, joka osallistui toisessa maailmansodassa sotatoimiin länsirintamalla.
Perustaminen

Wehrkreis VI perusti lokakuussa 1934 Münsterissä divisioonan peitenimellä Kommandant von Münster, josta nimi vaihdettiin 15. lokakuuta 1935 Saksan irtautuessa Versailles'n rauhan rajoituksista 16. jalkaväkidivisioonaksi.
Palvelus

Divisioona asetettiin liikekannalle 25. elokuuta 1939, jolloin se siirrettiin länsirajan valvontaan esikunnan ollessa Bitburgissa ja joukkojen Eifelin alueella. Se ylitti Luxemburgin rajan 10. toukokuuta 1940 osallistuen sotatoimiin Belgiassa. Divisioona jaettiin kahtia ja osista muodostettiin 6. elokuuta 1940 16. panssaridivisioona ja 16. motorisoitu jalkaväkidivisioona.
Palvelus > 16. motorisoitu jalkaväkidivisioona

Divisioonsa osallistui 1941 Balkanin sotatoimiin, mistä se siirrettiin operaatio Barbarossan Etelän armeijaryhmään. Divisioona eteni Kaukasukselle päästen lopulta noin 30 kilometrin päähän Astrahanista, mikä oli samalla saksalaisjoukkojen saavuttama itäisin piste sodan aikana. Divisioona muutettiin 1943 16. panssarikrenatööridivisioonaksi.
Palvelus > 16. panssarikrenatööridivisioona

Divisioona kärsi pahoja tappioita vetäytymistaisteluissa ja se siirrettiin Ranskaan lepoon ja täydennettäväksi. Divisioona muutettiin 28. maaliskuuta 1944 panssaridivisioonaksi liittämällä siihen 179. reservipanssaridivisioona. Muodostettu yhtymä sai nimen 116. panssaridivisioonaksi, koska 16. panssaridivisioona oli jo käytössä.
Palvelus > 116. panssaridivisioona

Divisioona osallistui Normandian taisteluihin ja se lähes tuhoutui Falaisen motissa. Divisioona puolusti Siegfried-linjaa Aachenin kohdalla. Se vedettiin täydennettäväksi, jonka jälkeen divisioona palasi Aacheniin. Taistelu päättyi divisioonan vetäytymiseen ja se osallistui Hurtgenin metsän taisteluihin ja Ardennien taisteluihin kärsien suuria tappioita. Divisioona joutui saarroksiin Weselissä, mutta se kykeni murtautumaan ulos ja ylittämään Reinin. Divisioona antautui Ruhrin motissa huhtikuussa 1945.
Komentajat

kenraaliluutnantti Gerhard Glokke perustamisesta - 12. lokakuuta 1937
kenraaliluutnantti Gotthard Heinrici 12. lokakuuta 1937 - 31. tammikuuta 1940
kenraalimajuri Heinrich Krampf 1. helmikuuta - 31. toukokuuta 1940
kenraalimajuri Hans-Valentin Hube 1. kesäkuuta - uudelleen nimeämiseen
eversti Wilhelm Crisolli 23.-27. kesäkuuta 1943
kenraaliluutnantti Gerhard Graf von Schwerin 27. kesäkuuta 1943 - tammikuu 1944
eversti Günther von Manteuffel 10. tammikuuta - 15. maaliskuuta 1944
kenraalimajuri Karl Stingl maaliskuu 1944 -
kenraalimajuri Gerhard Müller 28. maaliskuuta - 1. toukokuuta 1944
panssarikenraali Gerhard Graf von Schwerin 1. toukokuuta - 1. syyskuuta 1944
eversti Heinrich Voigtsberger 1.-14. syyskuuta 1944
kenraalimajuri Siegfried von Waldenburg 14. syyskuuta 1944 - antautumiseen
Sami Juvonen

Sami Juvonen
Sami Juvonen (s. 19. marraskuuta 1966) on suomalainen lentopalloilija, joka lopetti uransa kauteen 2009–2010. Hän pelasi pääsarjassa kaikkiaan 685 ottelua.
Pääsarjaura

Juvosen pääsarjaura alkoi kaudella 1988–1989 Varkauden Tarmossa ja palkintokaappiin napsahti heti SM-kulta. Hänet valittiin tulokaskaudellaan SM-liigan parhaimmaksi tulokkaaksi. Varkaudessa vierähti yhteensä viisi kautta; neljä Tarmossa ja yksi Paterissa ja mitalisaldo karttui kullan lisäksi kahdella hopealla. Tampereen Isku-Volleyn riveihin Juvonen siirtyi ensimmäistä kertaa kaudeksi 1993–1994 ja viihtyi viisi kautta uudessa seurassa voittaen kaksi hopeaa ja kaksi pronssia.
Kaudet 1998–1999 ja 1999–2000 Juvonen pelasi ulkomailla Saksan Bundesliigassa Friedricshafenissa ja voitti molemmilla kausilla maan mestaruudet. Saksan ulkomaan visiittiä seurasi kolme kautta Isku-Volleyssa, suomalaispassarin mitalitilastoon kirjattiin kulta 2001–2002 ja hopea 2002–2003. Kolmannen Juvosen kotimaan ”viisivuotiskauden” täydensi kaksi vuotta Vammalan Lentopallon riveissä.
Kuudennelletoista SM-liigakaudelleen 2005–2006 Juvonen palasi jälleen Isku-Volleyhin ja johdatti joukkueensa keväällä kultajuhliin. Kaudella 2008–2009 hän esiintyi Valkeakosken Isku-Veikkojen riveissä pelaten uransa viimeisen kokonaisen kauden. Juvonen nähtiin vielä kaudella 2009–2010 Isku-Volleyn riveissä muutaman kerran, mutta joukkueen vakiokokoonpanoon hän ei kuulunut.
Isku-Volley nosti Sami Juvosen paidan Pyynikin palloiluhallin kattoon joulukuussa 2012 kunnianosoituksena hänelle.
Ulkomaat

Sami Juvonen pelasi ulkomaalaisvuosinaan Saksassa ammattilaisena huippujoukkue Friedrichshafenissa. Hän voitti joukkueen mukana Saksan liigan, Saksan cupin, sekä sijoittui Euroopan mestareiden liigassa kolmanneksi kaudella 1999. Kaudella 2000 Juvonen jatkoi huippuotteitaan saksalaisjoukkueessaan voittamalla jälleen Saksan liigan, lisäksi Juvonen hankki palkintokaappiinsa Lentopallon Mestareiden liigan hopean. Friedrichshafen joutui myöntämään Sisley Trevison paremmakseen finaalissa lukemin 3–1.
Maajoukkue

Juvonen pelasi 1989–2003 välisenä aikana 150 miesten maajoukkueen A-maaottelua.
Juvonen pelasi Suomen maajoukkueessa EM-kotikisat 1993 ja Hollannin EM-kisat vuonna 1997. Myös MM- ja olympiakarsintoja hänellä on takanaan lukuisia.
Juvonen tunnettiin kentällä myös kovana piiskurina, joka ärähti, jos muut pelaajat lepsuilevat. Pelaajat olivat sitä mieltä, että Juvosesta teki niin hyvän pelaajan se, että ”hänellä oli ääretön rohkeus ja itsevarmuus pelata omalla tyylillään – sekä into ja halu voittaa”.
Saavutuksia

Henkilökohtaiset:
SM-liigan paras pelaaja 2001
SM-liigan all stars -passari 2001
Ulkomailla:
Mestareiden liigan hopea 2000
Mestareiden liiga pronssia 1999
Saksan liigan voitto 1999, 2000
Saksan cupin voitto 1999
Suomessa:
3 Suomenmestaruutta
6 SM-hopeaa
1 SM-pronssi
2 Suomen Cupin voittoa
Sputnik (Murmanskin alue)

| Sputnik (Спутник) |
| --- | --- |
 Sputnik
 Koordinaatit: 69.508333°N, 31.300556°E 
valtio:  Venäjä
Federaatiosubjekti:  Murmanskin alue
Piiri:  Petsamon piiri
Hallinto:  
 – Asutustyyppi:  Kylä
Väkiluku (2010):  2 061
Aikavyöhyke:  UTC+3
postinumero:  184411
Suuntanumero(t):  +7 81554
Infobox OKVirheellinen NIMI-arvo: 
Sputnik ( ven. Спутник    ) on maaseudun paikkakunta ( Posyolok ) Murmanskin alueen Petsamon piirissä Venäjällä .  Kylä sijaitsee pohjoisen napapiirin pohjoispuolella ja 83 m korkeudella merenpinnasta.
Steroidiglykosidi

Steroidiglykosidi on glykosidi, jossa aglykoni on jokin steroidi. Tällainen on muun muassa Digoksiini, jota käytetään lääkkeenä sydämen vajaatoiminnan ja eteisvärinän hoidossa. Digoksidin sopivuus kyseiseen hoitoon perustuu siihen, että sen vaikutuksesta elimistön natriumpitoisuus lisääntyy ja kalsiumpitoisuus laskee ja tällöin sydämen supistuvuus lisääntyy.
SpaceX COTS Demo Flight 1

Falcon 9 v1.0 -raketin ja Dragon-kapselin laukaisu Cape Canaveral AFS:n SLC-40 -alustalta
SpaceX COTS Demo Flight 1 oli SpaceX Dragonin ensimmäinen ja Falcon 9:n toinen lento. Lennon päätavoitteet olivat Dragon-kapselin ohjaamisen ja laskeutumisen testaaminen. Lento kuului NASAn  Commercial Orbital Transportation Services -ohjelmaan. Lento laukaistiin Cape Canaveral Air Force Stationin SLC-40 -laukaisukompleksilta 8. joulukuuta 2010 kello 15:43 UTC-aikaa.
Aiheesta muualla

Kuvia tai muita tiedostoja aiheesta SpaceX COTS Demo Flight 1 Wikimedia Commonsissa
SpaceX:n Dragon- ja Dragon 2 -lennot()
| --- | --- |
Testilennot:   Dragon test flight  COTS-1  COTS-2  Pad Abort Test  Demo-1  In-Flight Abort Test  Demo-2 
ISS-logistiikka:   CRS-1  CRS-2  CRS-3  CRS-4  CRS-5  CRS-6  CRS-7†  CRS-8  CRS-9  CRS-10  CRS-11  CRS-12  CRS-13  CRS-14  CRS-15  CRS-16  CRS-17  CRS-18  CRS-19  CRS-20  CRS-21  CRS-22  CRS-23  CRS-24  CRS-25  CRS-26  CRS-27  CRS-28  CRS-29  CRS-30  CRS-31 
Miehitetyt lennot:   Demo-2  Crew-1  Crew-2  Inspiration4  Crew-3  Axiom-1  Crew-4  Crew-5  Crew-6  Axiom-2  Crew-7  Axiom-3  Crew-8  Polaris Dawn  Crew-9  Fram2 
Katso myös:   Falcon 9  Falcon 9:n laukaisut  COTS  CRS  Dragon  Dragon 2  Commercial Crew Development  Commercial Crew Program 
Kesken olevat lennot on lihavoitu • kursivoituja lentoja ei ole lennetty • †-merkki tarkoittaa epäonnistunutta laukaisua
Surutyö

Surutyö on henkinen prosessi ja vähittäinen mukautuminen tilanteeseen, joka ihmisellä seuraa läheisen kuolemaa tai muuta vaikeaa menetystä.
Saattohoidon aikana niin kuoleva ihminen kuin hänen omaisensa käyvät läpi luopumista ja kokevat surutyön eri vaiheita, mutta omaisen kuoltua voimakkaimmat tunteet tulevat esiin.
Voimakas suru voi tulla myös oman lemmikin kuoleman johdosta.
Suruun liittyviä vaiheita ovat järkytys tapahtuneesta, voimakkaiden tunteiden vaihe, tyhjyyden tunne ja halu mukautua uuteen tilanteeseen. Surutyön etenemisessä voi tapahtua takaiskuja. Sureva henkilö saattaa tuntea itsensä uudelleen epätoivoiseksi, vaikka luuli päässeensä tietyn vaiheen yli.
Mutta se on normaalia tapahtuneeseen.
Aiheesta muualla

Kuvia tai muita tiedostoja aiheesta Surutyö Wikimedia Commonsissa
Suruvyökerttuli

| Suruvyökerttuli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kerttulit Parulidae
Suku::  Viuhkakerttulit Myioborus
Laji::  torquatus
Kaksiosainen nimi
 Myioborus torquatus  (Baird, 1865) 
Katso myös
   Suruvyökerttuli Wikispeciesissä   Suruvyökerttuli Commonsissa 
Infobox OKNimi-testi OKIUCN-testi OK: 
Suruvyökerttuli (Myioborus torquatus) on kerttulien heimoon kuuluva varpuslintu.
Levinneisyys

Suruvyökerttulia tavataan Costa Ricassa ja Panamassa. Sitä on kuvattu yleiseksi, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.
Steve Dobrogosz

Steve Dobrogosz (s. 26. tammikuuta 1956 Bellefonte, Pennsylvania) on yhdysvaltalainen jazzpianisti ja -säveltäjä, joka on työskennellyt pitkään Ruotsissa.
Dobrogosz varttui Pohjois-Carolinan Raleighissa ja opiskeli Bostonin Berklee College of Musicissa. Vuonna 1978 hän muutti Tukholmaan, jossa aloitti jazzuransa. Dobrogosz on urallaan työskennellyt myös popmusiikin ja klassisen musiikin parissa. Hänen ensimmäinen sooloalbuminsa oli Songs (1980, Caprice Records). Dobrogosz teki Radka Toneffin kanssa albumin Fairy Tales (1982). Hänen Berit Anderssonin kanssa tekemänsä yhteistyön tuloksena saivat alkunsa albumit The Final Touch (1989), Jade (1990) ja Skin Balloon (1993). Vuonna 1999 julkaistiin kokoelmatuplalevy Best of Steve Dobrogosz & Berit Andersson. Dobrogosz julkaisi 1990-luvulla myös albumin Duckwalk (1996) oman kvartettinsa kanssa sekä soolopianolevyn Ebony Moon (1998). Lyömäsoittaja Pétur Östlundin kanssa hän julkaisi levyn Pianopieces (1992) ja S:t Jacobs Kammarkörin kanssa levyn Mass (1997).
2000-luvun puolella Dobrogosz on tehnyt yhteistyötä muiden muassa Anna Christofferssonin, Jeanette Lindströmin ja Annika Skoglundin kanssa. Dobrogoszin ensimmäinen yhteinen albumi Christoffersonin kanssa oli It's Always You (2006).
Steropodon

| Steropodon |
| --- | --- |

 Liitukausi 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Nokkaeläimet Monotremata
Heimo::  Vesinokkaeläimet Ornithorhynchidae
Suku::  †Steropodon  Archer, Flannery, Ritchie & Molnar, 1985
Laji::  galmani
Kaksiosainen nimi
 † Steropodon galmani  Archer, Flannery, Ritchie & Molnar, 1985 
Katso myös
   Steropodon Wikispeciesissä   Steropodon Commonsissa 
Infobox OKNimi-testi OK: 
Steropodon galmani oli aikaisella liitukaudella elänyt nokkaeläinlaji ja suvun Steropodon ainoa jäsen. Se oli 35 cm pitkä ja yksi aikansa suurimmista nisäkkäistä. Muiden nokkaeläinten tapaan Steropodon lisääntyi munimalla, mutta nykyisin elävästä vesinokkaeläimestä poiketen sillä oli hampaat.
Laji tunnetaan Australian Lightning Ridgeltä Uudesta Etelä-Walesista löytyneen leukaluun fossiilin perusteella. Löytymisensä jälkeen Steropodon luokiteltiin heimoon Steropodontidae yhdessä Teinolophos-nokkaeläimen kanssa, mutta molemmat lajit siirrettiin myöhemmin vesinokkaeläinten heimoon (Ornithorhynchidae).
Steve Denton

| Steve Denton> Henkilötiedot |
| --- | --- |
Syntynyt: 5. syyskuuta 1956  Kingsville 
Tennispelaaja
Pituus:  188  cm
Kätisyys:  oikeakätisyys
Kaksinpeli
Voitot/tappiot:  108–116
Nelinpeli
Voitot/tappiot:  322–197
Aiheesta muualla
ITF
ATP
Steve Denton (s. 5. syyskuuta 1956) on yhdysvaltalainen tennispelaaja. Hänen korkein ATP-rankinginsa kaksinpelissä oli kahdestoista sija, jonka hän saavutti 18. huhtikuuta 1983.
Kaksinpelaajana Denton pääsi Australian avoimissa finaaliin vuosina 1981 ja 1982, mutta hävisi molemmilla kerroilla Johan Kriekille. Nelinpelissä hän voitti mestaruuden muun muassa Yhdysvaltain avoimissa 1982 parinaan Kevin Curren, vastustajinaan Victor Amaya ja Hank Pfister.
Denton on myöhemmällä urallaan vaikuttanut valmennustöissä; hänet nimitettiin Texas A&M Universityn miesten tenniksen päävalmentajaksi.
Sam Cassell

| Sam Cassell |
| --- | --- |

Henkilötiedot
Koko nimi:  Samuel James Cassell
Syntynyt: 18. marraskuuta 1969 (ikä 54) Baltimore, Maryland, Yhdysvallat
Kansalaisuus:   Yhdysvallat
Koripalloilija
Pelipaikka:  Pelintekijä
Pituus:  191 cm
NBA-varaus:  24. varaus 1993 (Houston Rockets)
Pelaajaura
Yliopistojoukkueet
1991–1993:  Floridan osavaltionyliopisto
Seurajoukkueet
1993–1996 1996 1996–1997 1997–1999 1999–2003 2003–2005 2005–2008 2008:  Houston Rockets Phoenix Suns Dallas Mavericks New Jersey Nets Milwaukee Bucks Minnesota Timberwolves Los Angeles Clippers Boston Celtics
Valmennusura
2009–2014 2014–:  Washington Wizards (apuv.) Los Angeles Clippers (apuv.)
Samuel ”Sam” James Cassell (s. 18. marraskuuta 1969 Baltimore, Maryland) on yhdysvaltalainen ammattilaisuransa lopettanut koripalloilija. Cassell voitti urallaan kolme NBA-mestaruutta vuosina 1994, 1995 ja 2008. Vuodesta 2009 lähtien Cassell on työskennellyt NBA:ssa apuvalmentajana.
Ura > Yliopisto ( –1993)

Cassell opiskeli Paul Laurence Dunbarin high schoolissa Baltimoressa, josta hänet värvättiin DePaulin yliopistoon. Hän ei kuitenkaan pelannut urallaan DePaulin yliopistossa, vaan Floridan osavaltionyliopistossa. Cassell edusti yliopistoa kahden kauden ajan vuosina 1991–1993 ja teki parhaana kautenaan 18,4 pistettä ottelua kohden.